
[Preotul: face obişnuitul început, zicând: Binecuvântat este Dumnezeul nostru. ] 


Citeţul: Amin. Slavă ie, Dumnezeul nostru, slavă Ţie! 
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 





Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi Să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt, 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 

Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Apoi se cântă troparele acestea (glasul al 4-lea): 


Cu suflete curate să alergăm la minunata ocrotire a mucenicilor ce de curând, în 
Termis, ni s-au descoperit şi să strigăm cu mare glas: Cuvioşilor Rafail şi Nicolae 
şi tu, Irina, muceniţă neprihănită, izbăviţi-ne de toată vătămarea, nevoia şi pri- 
mejdia, pe noi, cei ce scăpăm la mijlocirea voastră (de 2 ori). 





Slavă... Și acum... 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17, Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Sfinţilor mucenici Rafail, Irina şi Nicolae 





Cântarea 1 (glasul al 8-lea) 
Stih: Sfinţilor mucenici, rugaţi-vă lui Dumnezeu pentru noi. 


Cu ceata mucenicilor împreunându-vă şi îndrăznire către Domnul câştigând, prea 
fericite Rafaile, sfințite Nicolae şi Sfântă Irina, alungaţi a noastră întristare. 


Stih: Sfinţilor mucenici, rugaţi-vă lui Dumnezeu pentru noi. 


În chip minunat descoperindu-se din pământ ale tale sfinte moaşte, făcătorule de 
minuni, Rafaile, neîncetat sfinţesc pe cei credincioşi; dăruieşte-ne aşadar şi nouâ 
sfințire şi mântuire. 


Slavă... 


Ca nişte flori duhovniceşti s-au arătat sfintele voastre moaşte, a căror dumneze- 
iască mireasmă alungă răul miros al patimilor. 


Și acum... 


Izvorul dumnezeieştii milostiviri fiind, Preacurată, revarsă şi asupra mea dulceaţa 
mântuirii, depărtând amărăciunea ce mi-o picură în suflet mulțimea păcatelor mele. 





Cântarea a 3-a 

Stih: Sfinţilor mucenici, rugaţi-vă lui Dumnezeu pentru noi. 

Harul cel îmbelşugat, ce în chip minunat de la Dumnezeu se revarsă, dăruieşte cele 
de folos; pentru aceasta celor ce aleargă la tine, mucenice Rafaile, dăruieşte-le 
vindecare sufletului şi trupului prin mijlocirea ta. 

Stih: Sfinţilor mucenici, rugaţi-vă lui Dumnezeu pentru noi. 

Nevoindu-vă după lege pentru Hristos, mucenicilor, îndrăzneală către El aţi câş- 
tigat; izbăviţi-ne aşadar şi pe noi prin rugăciunile voastre de toată vătămarea ce ne 
vine de la cel viclean. 


Slavă... 


Cuprinşi fund de valurile întristărilor şi ale necazurilor, care ne trag în adâncul 
deznădăjduirii, la al vostru ajutor alergăm acum, sfinţilor, căutând izbăvire. 


Și acum... 


Ca ceea ce eşti tron prea slăvit şi strălucit al Împăratului slavei, Fecioară fără 
prihană, fă sufletul meu vas al luminii cereşti, ca să mă mântuiesc. 


Izbăviţi-ne, Rafaile, Nicolae şi Irina, de toată boala şi primejdia, pe noi cei ce cu 
credinţă alergăm la a voastră ocrotire. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Sedealna (glasul al 2-lea): Pe voi, ocrotitorii noştri cei minunaţi, care de curănd v- 
aţi arătat, vă rugăm să nu treceţi cu vederea pe cei ce, cu credinţă şi cu dragoste 
aleargă la dumnezeiescul vostru ajutor, căutând izbăvire de toată vătămarea celui 
potrivnic. 


Cântarea a 4-a 


Stih: Sfinţilor mucenici, rugaţi-vă lui Dumnezeu pentru noi. 





Vino şi ne izbăveşte de boli, de necazuri şi de toată întristarea, Sfinte Rafaile, pe 
noi, cei ce cu credinţă chemăm al tău sfânt nume. 


Stih: Sfinţilor mucenici, rugaţi-vă lui Dumnezeu pentru noi. 


Acoperiţi-ne, prea lăudaţilor mucenici, de bântuielile nevăzutului vrăjmaş, pe noi 
care pururea suntem răniţi de săgețile lui cele otrăvite. 


Slavă... 
Mijlociţi pentru a noastră mântuire, mucenicilor ai lui Hristos, Rafaile, Nicolae şi 
Irina, ca izbăviţi fiind de înşelăciunea celui viclean, neîncetat să vestim minunile 
voastre. 


Și acum... 


Rănile sufletului şi ale trupului meu vindecă-le, Fecioară, cu a ta bunătate şi cere 
de la Fiul tău să-mi dăruiască iertare de păcate. 


Cântarea a 5-a 
Stih: Sfinţilor mucenici, rugaţi-vă lui Dumnezeu pentru noi. 
Cei ce s-au învrednicit să te vadă pe tine, părinte Rafaile, s-au umplut de multă 


bucurie; picură şi în inimile noastre cele întristate de păcat nectarul dumnezeieştii 
veseli. 


Stih: Sfinţilor mucenici, rugaţi-vă lui Dumnezeu pentru noi. 


Nu treceţi cu vederea rugăciunile noastre, Nicolae sfinţite şi minunată Irina, şi ne 
dăruiți pace sufletească şi sănătate trupească. 


Slavă... 


Ostaşi nebiruiţi ai lui Hristos, Rafaile, Nicolae şi Irina, cei ce sunteţi lauda cea prea 
slăvită a Lesvosului, sloboziţi-ne de toată întristarea. 


Și acum... 





Izbăveşte-ne, Preasfântă Născătoare de Dumnezeu, ocrotitoarea celor ce sunt în 
primejdii, de vrăjmaşul care se sălbăticeşte ca un leu împotriva noastră. 


Cântarea a 6-a 
Stih: Sfinţilor mucenici, rugaţi-vă lui Dumnezeu pentru noi. 


Prin vise şi arătări minunate ai descoperit celor credincioşi multe din viaţa ta şi 
taina Colinei Karyes; drept aceea te rugăm să împlineşti şi cererile noastre. 


Stih: Sfinţilor mucenici, rugaţi-vă lui Dumnezeu pentru noi. 


Ale voastre sfinte moaşte le-aţi descoperit din adâncurile pământului, mucenici 
prea slăviţi, la care credincioşii aleargă ca la nişte izvoare de tămăduiri. 


Slavă... 

Noi luminători ai Bisericii v-aţi arătat, strălucind prin nevoinţă, înțelepte Rafail, 
neprihănită Irina şi dumnezeiescule Nicolae. Izbăviţi-ne prin rugăciunile voastre de 
răutăţile lumii. 

Și acum... 

Mijloceşte, Fecioară la Fiul tău şi Dumnezeul nostru, ca să mă slobozească de 
mulțimea patimilor şi a durerilor mele şi dă-mi, ca o bună, lacrimi de pocăință, ca 


să mă mântuiesc. 


Stihiri: 


Izbăviţi-ne, Rafaile, Nicolae şi Irina, de toată boala şi primejdia, pe noi cei ce cu 
credinţă alergăm la a voastră ocrotire. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Condacul (glasul al 2-lea): Ştiind a voastră milostivire, pe care pururea o revărsaţi 
asupra celor suferinzi, cuvioşilor Rafail şi Nicolae, şi tu, fecioară Irina, vă rugăm 


să alinaţi durerile noastre prin grabnicul vostru ajutor. 


Minunat este Dumnezeu întru Sfinții Săi, Dumnezeul lui Israil. 





Stih: Sfinţilor celor ce sunt în pământul Lui, minunate a făcut Domnul toate voile 
întru dânşii. 


Din Evanghelia de la Luca citire 


Zis-a Domnul către ucenicii Săi: 

12. Dar, mai înainte de toate acestea, îşi vor pune mâinile pe voi şi vă vor prigo- 
ni, dându-vă în sinagogi şi în temnițe, ducându-vă la împărați şi la dregători, 
pentru numele Meu. 

13. Şi va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Şi veți fi urâţi de toţi pentru numele Meu. 

18. Și păr din capul vostru nu va pieri. 

19. Prin răbdarea voastră veţi dobândi sufletele voastre. 


Slavă... 


Pentru rugăciunile purtătorilor Tăi de chinuri, Milostive, curăţeşte mulțimea 
greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Stihira (glasul al 6-lea): Ca nişte stele prea luminoase ale Bisericii lui Hristos ce 
aţi răsărit din Lesvos, Rafaile mărite, Nicolae fericite şi înţeleaptă fecioară Irina, pe 
toți îi luminaţi cu minunile voastre, risipind întunericul patimilor noastre, pentru 
aceasta cu credinţă strigăm către voi: nu încetaţi să ne acoperiţi de toate uneltirile 
înţeleptului întru răutate. 


Cântarea a 7-a 





Stih: Sfinţilor mucenici, rugaţi-vă lui Dumnezeu pentru noi. 

Cei care au văzut îngerescul tău chip, purtătorule de Dumnezeu Rafaile, s-au 
umplut de lumina dumnezeieştii veselii; umple şi sufletele noastre de bucuria veş- 
nicelor bunătăţi. 


Stih: Sfinţilor mucenici, rugaţi-vă lui Dumnezeu pentru noi. 


Nu încetaţi a tămădui patimile sufletelor şi ale trupurilor noastre, Nicolae, de trei 
ori fericite şi prea cinstită Irina, şi a ne slobozi de nevoi şi de necazuri. 


Slavă... 


Făcându-vă lumii cunoscuţi, cei ce sunteţi ai lui Dumnezeu prieteni, mijlociți 
neîncetat pentru cei ce cu multă dragoste scapă la a voastră ocrotire. 


Și acum... 

Răsărind din prea curatul tău pântece Dumnezeul tuturor şi Domnul, ocrotitoare te- 
a arătat întregii lumi, neîntinată Fecioară, de aceea te rugăm să ne slobozeşti de 
toate nevoile. 

Cântarea a 8-a 


Stih: Sfinţilor mucenici, rugaţi-vă lui Dumnezeu pentru noi. 


Dăruieşte tărie duhovnicească şi sănătate trupească, prea fericite Rafaile, celor ce 
aleargă cu dragoste la sfintele tale moaşte şi te cinstesc cu laude. 


Stih: Sfinţilor mucenici, rugaţi-vă lui Dumnezeu pentru noi. 


Roagă-te cu dinadinsul, Nicolae, cugetătorule de Dumnezeu, şi ne întăreşte în cre- 
dinţa ortodoxă ca să ajungem nevătămaţi la limanul adevăratei vieţi. 


Binecuvăntăm pe Tatăl, pe Fiul şi pe Sfântul Duh, Dumnezeu. 


Dă-ne putere în încercările vieţii şi mângâiere în mâhnire, treime de sfinți mu- 
cenici, care de curând v-aţi arătat. 


Și acum... 





Vindecă, Fecioară, sufletul meu cel întristat şi durerea trupului meu o alină cu prea 
milostiva ta purtare de grijă. 


Cântarea a 9-a 
Stih: Sfinţilor mucenici, rugaţi-vă lui Dumnezeu pentru noi. 


Ca cel ce ai fost dăruit de Hristos cu puterea facerii de minuni, Rafaile prea sfințite, 
revarsă şi acum asupra robilor tăi mila ta cea bogată. 


Stih: Sfinţilor mucenici, rugaţi-vă lui Dumnezeu pentru noi. 


Mucenicilor prea slăviţi, Rafail, Nicolae şi mireasă a lui Hristos Irina, mijlociţi la 
milostivul Dumnezeu pentru a noastră mântuire. 


Slavă... 


Dintru înălţime ocrotiţi în chip nevăzut cu ale voastre sfinte rugăciuni pe cei ce cu 
credinţă şi cu dragoste cinstesc a voastră pomenire. 


Și acum... 


Pe tine te prea mărim, Născătoare de Dumnezeu, căci prin milostivirea ta ne ocro- 
teşti pururea şi ne povăţuieşti la sfânta voie a Fiului tău. 


Apoi : Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste tropare (glasul al 8-lea): 
Bucură-te, sfânt vlăstar din Itachi, Rafaile de trei ori fericite, şi al celor din Lesvos 


ajutător; bucură-te, Nicolae, slava diaconilor; bucură-te, fecioară Irina, buna mi- 
reasmă a lui Hristos. 


Bucuraţi-vă, Sfinţilor mucenici, care de curând aţi răsărit şi prin minunile voastre 
întregii lumi v-aţi făcut cunoscuţi, luminând ca nişte făclii pe cei credincioşi. 





Bucuraţi-vă, noua slavă a Lesvosului, ocrotitori ai Termisului şi ai Colinei Karyes, 
înțelepte Rafaile, cuvioase Nicolae şi curată mieluşea a lui Hristos, Irina cei ce v- 
aţi făcut jertfe bine plăcute pe altarul dragostei dumnezeieşti. 


Se bucură mulţimea credincioşilor care a dobândit sfintele voastre moaşte, ca nişte 
comori de mult preţ, cărora închinându-se, primeşte în chip minunat tămăduiri de 
bolile cele sufleteşti şi trupeşti. 


Pe toţi cei care aleargă cu evlavie la voi, sfinților mucenici, izbăviţi-i de tot neca- 
zul, prin mijlocirea voastră, şi cereţi să ni se dea tuturor iertare de păcate. 


Toate oştile îngereşti, înainte-mergătorule al Domnului, cei doisprezece apostoli, 
mucenicilor ai lui Hristos: Rafail, Nicolae şi Irina, şi toţi sfinţii, împreună cu 
Născătoarea de Dumnezeu faceţi rugăciuni ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 





Troparul (glasul întâi): Nevoindu-vă în Lesvos pentru Hristos Dumnezeu, v-aţi 
sfințit, fericiților; pentru aceasta vă cinstim, purtătorule de Dumnezeu Rafaile, 
sfințite Nicolae şi aleasă fecioară a lui Hristos, Irina ca pe nişte dumnezeieşti 
ocrotitori şi fierbinţi rugători către Domnul. 


Pe toţi cei care aleargă cu credinţă neclintită la ale voastre sfinte moaşte şi nădăj- 
duiesc în grabnicul vostru ajutor, Rafaile de trei ori fericite, Nicolae şi Irina, 
făcătorilor de minuni, îi izbăviţi, prin rugăciunile voastre, de toată vătămarea sufle- 
tească şi trupească. 


Stăpână, primeşte rugăciunile nevrednicilor robilor tăi şi ne izbăveşte pe noi de 
toată nevoia şi necazul. 


Toată nădejdea mea spre tine o pun, Maica lui Dumnezeu, păzeşte-mă sub sfânt 
acoperământul tău. 


Pentru rugăciunile Sfinților părinților noştri şi ale Sfinţilor mucenici Rafail, Ni- 
colac şi Irina, Doamne lisuse Hristoase, miluieşte-ne şi ne mântuieşte pe noi. 
Amin. 


(Extras din cartea: Mărturii ale lucrării minunate a Sfinţilor Rafail, Irina şi Ni- 
colae pe pământ românesc. Editura Andreiana, Sibiu 2013) 





lit-o prin lumina mi- 
lăvite Nicolae, odorul 


: ate şi sfinte, pe Sfinții Martiri: 
ATITA afail, C acon Nicolae şi fecioara Muceniţă 
rina 3, “că ne-am în du să ss rat şi că ne bucurăm de dra- 


i, prieteni g . e lor şi mărturisim că suntem 
i i n mă ă de a UTE) pierde (când dobândeşti 
„ceva sfân uLă cel m: na acut sentir ment care pune stăpânire pe tine este 
frica de a nu pierde ceea ce ai dobândit)“ 

